Δημήτριος Λινός

Ο Δημήτριος Λινός (Χίος, 1939 - Αθήνα, 21 Μαρτίου 2024) ήταν Έλληνας δικαστικός και πρώην εισαγγελέας του Αρείου Πάγου.

Το 1975 πρωτοστάτησε, με άλλους συναδέλφους, στην επαναλειτουργία της Ένωσης Δικαστών και Εισαγγελέων και εκλέχθηκε μέλος του ΔΣ και του προεδρείου της.  Ήταν μέλος επιστημονικών και πολιτιστικών εταιριών και είχε λάβει μέρος σε νομοπαρασκευαστικές επιτροπές και σε επιστημονικά συνέδρια στην Ελλάδα και στο εξωτερικό.

Διετέλεσε εισαγγελέας του Αρείου Πάγου στο διάστημα 2003https://www.tanea.gr/2003/07/25/greece/neos-eisaggeleas-toy-areioy-pagoy-o-dimitris-linos/ Nέος εισαγγελέας του Aρείου Πάγου ο Δημήτρης Λινός - 2006. Κατά τη σταδιοδρομία του στον δικαστικό κλάδο, συμμετείχε στις έρευνες για τη διαλεύκανση του παραδικαστικού κυκλώματος, για τις απαγωγές Πακιστανών, για τις υποκλοπές μέσω της Vodafone, για τη Δημόσια Επιχείρηση Κινητών Αξιών (ΔΕΚΑ) και το σκάνδαλο του Χρηματιστηρίου.

Την 1η Ιουλίου 2006 αποχώρησε από το δικαστικό σώμα λόγω συμπλήρωσης του ορίου ηλικίας, έχοντας υπηρετήσει τη Δικαιοσύνη επί 40 έτη.news.in.gr Αποχώρησε ο εισαγγελέας του Αρείου Πάγου Δημήτρης Λινός λόγω ορίου ηλικίας

Είχε τιμηθεί από τον Πρόεδρο της Δημοκρατίας με τον Ανώτερο Ταξιάρχη του Τάγματος της Τιμής, από τον Οικουμενικό Πατριάρχη με το Σταυρό του Αγίου Ανδρέα και από τον Πρόεδρο της Λιθουανίας με το ανώτερο παράσημο Πολιτισμού και Αθλητισμού.

Απεβίωσε από ανακοπή καρδιάς στις 21 Μαρτίου 2024 σε ηλικία 85 ετών.https://www.dikastiko.gr/eidhsh/pethane-o-koryfaios-dikastis-kai-proin-eisaggeleas-toy-areioy-pagoy-dimitris-linos/ Πέθανε ο κορυφαίος δικαστής και πρώην Εισαγγελέας του Αρείου Πάγου, Δημήτρης Λινός

 Πηγές 

Κατηγορία:Έλληνες δικαστικοί
Κατηγορία:Εισαγγελείς του Αρείου Πάγου